**MARIJAMPOLĖS SAVIVALDYBĖS MERAS**

**MARIJAMPOLĖS VAIKŲ LOPŠELIO-DARŽELIO „RŪTA“**

**DIREKTORĖS VIRGINIJOS GUSČIUVIENĖS**

**METŲ VEIKLOS ATASKAITA**

2021-02-20 Nr. 1

Marijampolė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2020-2021 m. m. planu buvo siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti ugdytinių ir jų tėvų/globėjų lūkesčius, ugdymosi poreikius ankstyvojo, ikimokyklinio ir priešmokyklinio ugdymo srityje. Įgyvendinant įstaigos strateginio veiklos plano pagrindinį tikslą: **Ugdyti kūrybingą, saugų ir sveiką vaiką modernioje, efektyviai veikiančioje, atviroje kaitai aplinkoje** buvo efektyviai organizuojama įstaigos veikla, įgyvendinama programų įvairovė.  Sudarytos sąlygos kokybiškam vaikų ugdymuisi, tobulinant vaikų pasiekimų vertinimo ir ugdomosios veiklos planavimo procesą bei keliant pedagogų kompetencijas. Darželyje nuolat kuriama funkcionali ugdymo(si) aplinka. Siekta sėkmingo visos įstaigos darbo, pedagogų atsakomybės už vykdomą veiklą, kokybiško vaikų ugdymo ir ugdomosios veiklos vertinimo. Vaikų lopšelyje-darželyje dirba Vaiko gerovės komisija. Efektyvią pagalbą ugdytiniams teikia logopedas, psichologas, logopedas teikdamas individualias konsultacijas vaikams, tėvams, pedagogams. Specialistai teikė kokybišką švietimo pagalbą specialiųjų poreikių turintiems vaikams. Pagalba vaikams, tėvams buvo teikiama ir visuotinio karantino laikotarpiu nuotoliniu būdu. Priešmokyklinio amžiaus vaikams taikyta Priešmokyklinio ugdymo bendroji programa, socialinių ir emocinių įgūdžių ugdymui integruota tarptautinė programa „Zipio draugai“. Ikimokyklinio amžiaus vaikams taikyta įstaigos Bendroji ikimokyklinio ugdymo programa. „Kodėlčiukų” grupė dirbo laikantis Valdorfo pedagogikos nuostatų. Siekiant saugoti ir stiprinti vaiko sveikatą, vykdyta sveikos gyvensenos ugdymo programa. Integruotos Alkoholio, tabako ir kitų psichiką veikiančių medžiagų vartojimo prevencijos, Gyvenimo įgūdžių ugdymo, tarptautinė socialinio–emocinio ugdymo „Kimochis“ programos, Robotų bitučių edukacinė programa „Pykčio valdymas“. Vykdyta regioninė prevencinė programa „Laimingos vaikystės paslaptys“, Respublikinė sveikatos stiprinimo programa „Augu sveikas- jaučiuosi laimingas“. Atliktas vaikų pažangos vertinimas pagal įstaigos pasirinktą vertinimo sistemą. Rezultatai rodo, kad taikant savaitinį ugdomosios veiklos planavimą, atsižvelgiant į vaikų pažangos žingsnius, vaikų ugdymo procesas pagerėjo  Buvo nuolat plėtojama besimokančios ir bendradarbiaujančios bendruomenės idėja, buvo kuriamos inovatyvios ugdymo (si) edukacinės erdves vaiko kalbai, poreikiams patenkinti, kompetencijoms, kūrybiškumui ugdyti. Elektroninis dienynas sudarė sąlygas greitam informacijos perdavimui, skatino bendruomenės narių tarpusavio susiklausymą. Pakankamai gera įstaigos IKT bazė ir efektyvus jos naudojimas laidavo kokybiškesnį darbą, kompiuterinės programos buvo naudojamos įvairiose ugdytinių veiklose.  Metų eigoje buvo puoselėjama vaikų tautinės kultūros tradicijos, ugdomi vaikų etnokultūrinės raiškos įgūdžiai, tautinio paveldo pažinimas ir etninių vertybių perteikimas. Teigiamas tėvų darželio veiklos vertinimas: šiuolaikiškai parengta ugdymo aplinka, papildomų veiklų gausa, tautinės kultūros puoselėjimas, mokytojų ir vaikų kūrybiškumo didėjimas, sveikatingumo priemonių gausa. Vaikų veikla viešinta įstaigos internetinėje svetainėje [www.ldruta.lt](http://www.ldruta.lt)  Visų šių tikslų ir uždavinių įgyvendinimas atsispindi mano, kaip vadovo, pasiektuose veiklos rezultatuose ir jų rodikliuose. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Vykdyti ES projekto Nr. 09.2.1-ESFA-K-728-02-0029 „Patyriminio ugdymo turinio diegimas Marijampolės regiono ikimokyklinėse ir priešmokyklinėse ugdymo įstaigose“ įgyvendinimą ir kitų projektų iniciavimą. | Sukurta projekto metodika, įsigytos priemonės, ES projektas įgyvendinamas. Inicijuotas pedagogų dalyvavimas kituose projektuose( savivaldybės, respublikos). | Projekto metodika sukurta iki 2020 02. Įrengta nauja erdvė viduje inovatyvioms priemonėms iki 08 mėn. Inovatyvios patyriminės priemonės įsigytos iki 2020 12 mėn. Organizuota mokymai tėvams. Nuolat konsultuojamos įstaigos, projekto partnerės. ES projekto etapai sėkmingai įgyvendinami visose 5 įstaigose. Parengtos ne mažiau 2 projektų paraiškos (savivaldybės, respublikos). | Vyko sėkmingas etapinis projekto įgyvendinimas. Projekto metodika sukurta 2020 01 ir pateikta Europos socialinio fondo agentūrai. Multisensorinė erdvė „Pojūčių studija“ įrengta 06 mėn. Iki metų pabaigos įsigytos visos numatytos priemonės. Dėl karantino mokymai tėvams apie patyriminį ugdymą vyko nuotoliniu būdu. Projekto vykdymo klausimais produktyviai bendradarbiaujama su socialinio fondo agentūra ir VšĮ „Edukacijos forumas“ koordinatoriais. Dėl Covid-19 buvo pakoordinuotas projekto vykdymo planas. Visų 5 projekte dalyvaujančių įstaigų veikla pastoviai koordinuojama ir įgyvendinimas vyksta numatytais terminais. Per 2020 metus parengti ir įgyvendinti 2 savivaldybės projektai: “Išsaugok žemę- padovanok šypseną”  (2020.02.21-11.16)  “Spalvų ir garsų sūkury” (2020.03.23-11.16)  Užduotis įvykdyta savalaikiai 100%. |
| 1.2. Įgyvendinti sveikatą stiprinančio darželio programą. | Sukurta sveikatos stiprinimo programos „Augus sveikas – jaučiuosi laimingas“ įgyvendinimo metodika. Formuojami ugdytinių ir visų bendruomenės narių sveikos gyvensenos įgūdžiai, kuriama sveikatai palanki aplinka. | Parengta sveikatą stiprinančio darželio metodinė medžiaga iki 2020 12. Organizuojamas subalansuotas, individualizuotas vaikų maitinimas, taikant sveikos mitybos principus. Maitinimas organizuojamas švediško stalo principu priešmokyklinėse ir vyresniosiose grupėse. Suorganizuota ne mažiau 10 renginių bendruomenėje ir 2 bendri projektai su socialiniais partneriais. Įsigyta priemonių sveikai gyvensenai įgyvendinti iki 2020 12. | Metodinė medžiaga parengta numatytu laiku. Vaikų maitinimas vyksta pagal sveikos mitybos principus, švediško stalo principu priešmokyklinėse ir vyresniosiose grupėse vyko ne karantino metu. Įstaigoje vyko 11 sveikatingumo renginių ir 2 renginiai su soc. partneriais. Kartu su Trečiojo amžiaus universitetu dalyvauta aktorės N. Narmontaitės iniciatyvoje "Gėlės medikams" ir inicijuota Tarptautinė ikimokyklinių ugdymo įstaigų foto nuotraukų paroda „ Mano Gimtieji namai-LIETUVA“;  Įsigytos 3 priemonės sveikai gyvensenai.  Užduotis įvykdyta savalaikiai 100%. |
| 1.3. Aktyvinti socialinį ir emocinį bendruomenės lavinimą, identifikuoti specialiuosius ugdymosi poreikius, formuoti tradiciją bendrai aptarti ir analizuoti kylančius ugdymo sunkumus, stiprinti spec. poreikių vaikų ugdymą. | Tobulinamas specialiųjų ugdymosi poreikių turinčių vaikų ugdymo kokybę ir veiksmingumą lemiančių ugdymo būdų ir metodų parinkimas, atsižvelgiant į skirtingus vaikų poreikius. Visų ugdymo proceso dalyvių įgalinimas, įtraukimas, skatinant partnerystės ir bendradarbiavimo idėjas. Turtinama ugdymosi aplinka. | Inicijuotas ir vykdomas H. Burrow ir R. Tamblyn vaiko specialiųjų ugdymosi poreikių vertinimas pagal aštuonis žingsnius nuo 2020.03. Ugdymo proceso dalyvių (vaiko, jo šeimos, specialistų, mokytojų), kaip lygiaverčių partnerių, įsitraukimas į sprendimų paieškas, veiklos planavimą, vykdymą, įvertinimą, refleksiją. Vaiko pasiekimų ir kylančių problemų aptarimas vaiko gerovės komisijoje.(5 bendri renginiai) Pravesta ne mažiau po 3 mokymus pedagogams, aptarnaujančiam personalui, tėvams. Įsigyta ne mažiau 3 priemonės spec. ugdymui. | Nuo 2020- 02 pagal 8 žingsnius: vyko spec. poreikių identifikavimas grupėse, žinių rinkimas, problemų aptarimas vaiko gerovės komisijoje, gebėjimų ir pasiekimų vertinimas PPT (pedagoginėje psichologinėje tarnyboje), nustatomos darbo su vaiku kryptys, vertinimo išvados aptariamos su pedagogais ir tėvais, ugdymas ir tolimesnių žingsnių numatymas. Išaiškinta ir teikiama pagalba 3 vaikams, 2 laukia PPT vertinimo.45 vaikams teikiama logopedo pagalba. Pravesti 7 mokymai, vyko 10 VGK posėdžių, atliktos 3 atvejo analizės, refleksijos su tėvais, mokytojais ir specialistais, sprendžiant iškilusias problemas. Įsigytos 5 priemonės spec. ugdymui.  Užduotis įvykdyta savalaikiai 100%. |
| 1.4. Sumažinti administracijos (direktorius, pavaduotojai, ūkvedys, buhalteriai ir kt.) darbuotojų atostogų likučius. | Sumažinti administracijos darbuotojų atostogų likučiai 2020-12-31 dienai. | Administracijos darbuotojų atostogų likučiai 2020-12-31 dienai ne daugiau kaip 5 darbo dienos. | Visų administracijos darbuotojų atostogų likučiai sumažinti pagal užduoties reikalavimus. Tik direktoriaus ir pavaduotojo ugdymui dėl Covid 19 iššūkių liko daugiau neišnaudotų dienų.  Užduotis įvykdyta 70%. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Sumažinti administracijos darbuotojų atostogų likučius. | Užduotis įvykdyta iš dalies. Covid-19 karantinai ir ekstremalios situacijos sutrukdė direktoriui ir jo pavaduotojui ugdymui sumažinti 2020 metų atostogų likutį iki 5 neišnaudotų dienų. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Laimėtas konkursas dalyvavimui ŠMM Respublikiniame projekte „Inovacijos vaikų darželyje“. | Užsienio „STEAM“ metodikos patirties diegimas Lietuvoje ir naujos metodinės medžiagos pristatymas. |
| 3.2. Dalyvauta Lietuvos vaikų ir moksleivių televizijos konkurso „Dainų dainelė“ 2020 m. | Barbora Petrauskaitė 3m. tapo konkurso lareate. |
| 3.3. Parengtas Covid-19 ligos (koronaviruso infekcijos) valdymo priemonių planas, organizuojant ugdymo procesą karantino laikotarpiu. Nuotolinio ugdymo darbo tvarkos aprašas (2020-03-16, įsak.Nr. V-37); | Ugdymo proceso užtikrinimas |